Héctor Tizón

Héctor TIZÓN (naskiĝis la 21-an de oktobro 1929 en Yala, provinco Jujuy ; mortis la 30-an de julio 2012 en San Salvador de Jujuy ) estis argentina advokato, diplomato kaj verkisto. 

Kiam prezidanto Arturo Frondizi ekoficis en 1958, Tizón estis sendita al Meksikurbo kiel kultura ataŝeo. Dum tiu tempo, lia unua libro estis publikigita: elekto de noveloj titolita A un costado de los rieles (Ĉe la Rando de la Reloj). Aldone al siaj profesiaj agadoj, li renkontis Ernesto Cardenal, Ezequiel Martínez Estrada, Augusto Monterroso, Juan Rulfo, kaj aliajn. Post du jaroj, Tizón estis revokita kaj sendita al Milano kiel konsulo. En 1962, li revenis al Argentino kaj demisiis de ĉiuj siaj politikaj postenoj.

Li vojaĝis vaste tra la mondo; kiel ambasadoro de 1958 ĝis 1962, kaj kiel ekzilitino de 1976 ĝis 1982, sed "lia loko en la mondo", al kiu li revenis denove kaj denove, ĉiam estis Yala, kie li ekloĝis frue kiam lia patro estis nomumita ĉefo de la loka stacio.

Lia unua libro estis publikigita en Meksiko en 1960,  A un lado de los rieles. Parto de lia verkaro, ĉiam fidela al siaj radikoj kaj sia devenloko kun ĝiaj mitoj kaj rakontoj, estis tradukita en la francan, anglan, rusan, polan, germanan kaj serbo-kroatan lingvojn. Lia verkaro estis distingita per pluraj premioj,  inkluzive de la " Konex de Brillante", same kiel la "Consagración Nacional", de la Argentina Akademio de Literaturo, kaj la "Grandpremio de Honoro" de la Argentina Societo de Verkistoj kaj la Nacia Fonduso por la Artoj. Li estis deklarita Glorcivitano kaj ricevis medalon pro sia kariero, laboro kaj la virto de sia ampleksa verko de granda graveco por universala literaturo.  En 1996 li ricevis la ordenon Kavaliro de la Ordeno de Artoj kaj Literaturo de Francio, kaj la Premion Du Oceanoj en 1999 pro sia romano Luz de las crueles provincias (Lumo de la kruelaj provincoj). 

 Verkaro 

 A un costado de los rieles (1960)
 Fuego en Casabindo (1969)
 El cantar del profeta y el bandido (1972)
 El jactancioso y la bella (1972)
 Sota de bastos, caballo de espadas (1975)
 El traidor venerado (1978)
 La casa y el viento (1984)
 Recuento (1984)
 El viaje (1988)
 El hombre que llegó a un pueblo (1988)
 El gallo blanco (1992)
 Luz de las crueles provincias (1995)
 La mujer de Strasser (1997)
 Tierra de frontera (1998)
 Obra completa (1998)
 Extraño y pálido fulgor (1999)
 El viejo soldado (2002)
 La belleza del mundo (2004)
 No es posible callar (2004)
 Cuentos completos (2006)
 El resplandor de la hoguera (2008)
 Memorial de la Puna

 Referencoj 

Kategorio:Argentinaj politikistoj
Kategorio:Argentinaj diplomatoj
Kategorio:Argentinaj verkistoj
Kategorio:Ambasadoroj